Spojené veci C-113/10, C-147/10 a C-234/10

Zuckerfabrik Jülich AG

proti

Hauptzollamt Aachen,

British Sugar plc

proti

Rural Payments Agency, an Executive Agency of the Department for Environment, Food & Rural Affairs

a

Tereos – Union de coopératives agricoles à capital variable

proti

Directeur général des douanes et droits indirects a Receveur principal des douanes et droits indirects de Gennevilliers

[návrhy na začatie prejudiciálneho konania podané Finanzgericht Düsseldorf, High Court of Justice (England & Wales), Chancery Division a Tribunal de grande instance de Nanterre]

„Spoločná poľnohospodárska politika — Spoločná organizácia trhov — Výrobcovia cukru a izoglukózy — Výpočet výšky produkčných odvodov — Platnosť spôsobu výpočtu zohľadňujúceho výšky fiktívnych náhrad za množstvo vyvezeného cukru bez náhrady — Spätná pôsobnosť právnej úpravy — Výmenný kurz — Priznanie úrokov“

Abstrakt – Rozsudok Súdneho dvora (štvrtá komora) z 27. septembra 2012

Poľnohospodárstvo – Spoločná organizácia trhov – Cukor – Produkčný odvod – Výpočet – Nariadenie č. 1193/2003 – Systém, ktorý vedie k stanoveniu a priori celkovej straty na financovanie, uvedenej v článku 15 ods. 1 písm. e) základného nariadenia č. 1260/2001 v sume vyššej, než sú výdavky spojené s náhradami – Nesúlad s cieľom, ktorý sleduje základné nariadenie – Neplatnosť (Nariadenie Rady č. 1260/2001; nariadenie Komisie č. 1686/2005, článok 2, a nariadenie Komisie č. 1193/2009) Poľnohospodárstvo – Spoločná organizácia trhov – Cukor – Produkčný odvod – Výpočet – Určenie výmenného kurzu uplatniteľného na náhrady z dôvodu preplatkov – Absencia právnych predpisov Únie v danej oblasti – Určenie, ktoré patrí do vnútroštátneho práva dotknutého členského štátu (Rozhodnutie Rady 2000/597, článok 8 ods. 1, a rozhodnutie Rady 2007/436, článok 8 ods. 1) Poľnohospodárstvo – Spoločná organizácia trhov – Cukor – Produkčný odvod – Sumy nedôvodne zaplatené subjektmi ako produkčné odvody stanovené neplatným nariadením – Právo na vrátenie uvedených súm a vyplatenie úrokov s nimi súvisiacich – Možnosť vnútroštátneho súdu odmietnuť vyplatenie takýchto úrokov zo súm, ktoré členský štát vybral, z dôvodu, že tento členský štát sa nemôže domáhať vyplatenia zodpovedajúcich úrokov z vlastných zdrojov Únie – Neexistencia

Nariadenie č. 1193/2009, ktorým sa opravujú nariadenia č. 1762/2003, č. 1775/2004, č. 1686/2005, č. 164/2007 a ktorým sa stanovuje výška produkčných odvodov v sektore cukru na hospodárske roky 2002/2003, 2003/2004, 2004/2005 a 2005/2006, pokiaľ ide o ostatné ustanovenia, než sú ustanovenia jeho článku 3, ktoré už boli zrušené v dôsledku zrušenia článku 2 nariadenia č. 1686/2005, ktorým sa stanovuje výška produkčných odvodov, ako aj koeficientu dodatkového odvodu v sektore cukru na hospodársky rok 2004/2005, na základe rozhodnutia Všeobecného súdu Európskej únie v jeho rozsudku z 29. septembra 2011, Poľsko/Komisia (T-4/06), je neplatné, pretože v praxi vedie k stanoveniu a priori celkovej odhadovanej straty podľa článku 15 ods. 1 písm. e) základného nariadenia č. 1260/2001 o spoločnom organizovaní trhu v sektore cukru, v sume vyššej, než sú výdavky spojené s náhradami, čím ide nad rámec cieľa sledovaného uvedeným základným nariadením a najmä spravodlivého financovania nákladov súvisiacich s odpredajom zostatkov výroby Spoločenstva. (pozri body 39, 53, 54, bod 1 výroku) Pri neexistencii právnych ustanovení Únie v tejto otázke prináleží vnútroštátnemu právu dotknutého členského štátu určiť výmenný kurz uplatniteľný na výpočet náhrady z dôvodu preplatkov na produkčných odvodoch v sektore cukru. Keďže uvedené odvody podľa článku 8 ods. 1 rozhodnutí 2000/597 a 2007/436 o systéme vlastných zdrojov Európskych spoločenstiev vyzbierajú členské štáty v súlade s vnútroštátnymi ustanoveniami uloženými v zákone, nariadení alebo správnom opatrení, ktoré sa prijme, ak je to potrebné, tak, aby spĺňalo požiadavky predpisov Únie, spory týkajúce sa náhrad súm vybratých na účet Únie spadajú do právomoci vnútroštátnych súdov a tie musia o nich rozhodnúť podľa ich vnútroštátneho práva tak z formálneho, ako aj z vecného hľadiska, pokiaľ právo Únie v danej oblasti nestanovuje inak. (pozri body 58, 63, bod 2 výroku) Podľa práva Únie osoby podliehajúce súdnej právomoci, ktoré majú právo na vrátenie nedôvodne zaplatených súm v podobe produkčných odvodov v sektore cukru stanovených neplatným nariadením, majú takisto právo na zaplatenie zodpovedajúcich úrokov. Vnútroštátny súd nemôže v rámci svojej voľnej úvahy odmietnuť vyplatenie úrokov zo súm, ktoré členský štát vybral na základe neplatného nariadenia, z dôvodu, že tento členský štát sa nemôže domáhať vyplatenia zodpovedajúcich úrokov z vlastných zdrojov Európskej Únie. (pozri body 67 – 69, bod 3 výroku)

Spojené veci C-113/10, C-147/10 a C-234/10

Zuckerfabrik Jülich AG

proti

Hauptzollamt Aachen,

British Sugar plc

proti

Rural Payments Agency, an Executive Agency of the Department for Environment, Food & Rural Affairs

a

Tereos – Union de coopératives agricoles à capital variable

proti

Directeur général des douanes et droits indirects a Receveur principal des douanes et droits indirects de Gennevilliers

[návrhy na začatie prejudiciálneho konania podané Finanzgericht Düsseldorf, High Court of Justice (England & Wales), Chancery Division a Tribunal de grande instance de Nanterre]

„Spoločná poľnohospodárska politika — Spoločná organizácia trhov — Výrobcovia cukru a izoglukózy — Výpočet výšky produkčných odvodov — Platnosť spôsobu výpočtu zohľadňujúceho výšky fiktívnych náhrad za množstvo vyvezeného cukru bez náhrady — Spätná pôsobnosť právnej úpravy — Výmenný kurz — Priznanie úrokov“

Abstrakt – Rozsudok Súdneho dvora (štvrtá komora) z 27. septembra 2012

Poľnohospodárstvo — Spoločná organizácia trhov — Cukor — Produkčný odvod — Výpočet — Nariadenie č. 1193/2003 — Systém, ktorý vedie k stanoveniu a priori celkovej straty na financovanie, uvedenej v článku 15 ods. 1 písm. e) základného nariadenia č. 1260/2001 v sume vyššej, než sú výdavky spojené s náhradami — Nesúlad s cieľom, ktorý sleduje základné nariadenie — Neplatnosť (Nariadenie Rady č. 1260/2001; nariadenie Komisie č. 1686/2005, článok 2, a nariadenie Komisie č. 1193/2009) Poľnohospodárstvo — Spoločná organizácia trhov — Cukor — Produkčný odvod — Výpočet — Určenie výmenného kurzu uplatniteľného na náhrady z dôvodu preplatkov — Absencia právnych predpisov Únie v danej oblasti — Určenie, ktoré patrí do vnútroštátneho práva dotknutého členského štátu (Rozhodnutie Rady 2000/597, článok 8 ods. 1, a rozhodnutie Rady 2007/436, článok 8 ods. 1) Poľnohospodárstvo — Spoločná organizácia trhov — Cukor — Produkčný odvod — Sumy nedôvodne zaplatené subjektmi ako produkčné odvody stanovené neplatným nariadením — Právo na vrátenie uvedených súm a vyplatenie úrokov s nimi súvisiacich — Možnosť vnútroštátneho súdu odmietnuť vyplatenie takýchto úrokov zo súm, ktoré členský štát vybral, z dôvodu, že tento členský štát sa nemôže domáhať vyplatenia zodpovedajúcich úrokov z vlastných zdrojov Únie — Neexistencia